**ร่างขอบเขตของงาน (Terms Of Reference : TOR)**

**งานจัดหาและติดตั้งเครื่องสูบน้ำแรงต่ำเทอร์ไบน์ ชุดควบคุมและประสานท่อ**

**กปภ.สาขากุฉินารายณ์(แม่ข่าย) อ.กุฉินารายณ์ จ.กาฬสินธุ์**

**๑.วัตถุประสงค์**

การประปาส่วนภูมิภาคเขต ๖ จะดำเนินการประกวดราคาจ้างเหมางานจัดหาและติดตั้งเครื่องสูบน้ำแรงต่ำเทอร์ไบน์ ชุดควบคุมและประสานท่อ กปภ.สาขากุฉินารายณ์(แม่ข่าย) อ.กุฉินารายณ์ จ.กาฬสินธุ์

ด้วยวิธีการทาง อีเล็กทรอนิกส์ (e-Auction)

**๒**.**ขอบเขตของงาน**

กำหนดให้มีการ ก่อสร้าง จัดหา ติดตั้ง ดังต่อไปนี้

งานจัดหาและติดตั้งเครื่องสูบน้ำแรงต่ำเทอร์ไบน์ ชุดควบคุมและประสานท่อ กปภ.สาขากุฉินารายณ์(แม่ข่าย) อ.กุฉินารายณ์ จ.กาฬสินธุ์

๒.๑ ทำการจัดหาและติดตั้งชุดเครื่องสูบน้ำ Vertical Turbine Pump ชนิดหล่อลื่นด้วยน้ำ จำนวน ๑ ชุด อัตราการสูบน้ำไม่น้อยกว่า ๑๒๐ ลบ.ม/ชม. Total Dynamic Head ไม่น้อยกว่า ๒๔ ม. ประสิทธิภาพไม่น้อยกว่า ๗๐% ท่อคอลัมน์กลางทางดูดยาว ๗.๕ ม. ขับเคลื่อนด้วยมอเตอร์ไฟฟ้าขนาดไม่น้อยกว่า ๑๕ kW มีรอบการทำงานต่อเนื่องประมาณ ๑,๕๐๐ รอบ/นาที ทำการก่อสร้างแท่น คสล รองรับชุดเครื่องสูบน้ำและมอเตอร์ พร้อมอุปกรณ์ประกอบ ประสานท่อทางดูด ทางส่ง ตามแบบแปลน

๒.๒ จัดหาและติดตั้งตู้MCPแบบแขวนพร้อมอุปกรณ์ควบคุมมอเตอร์ภายใน และทำการเดินสายวงจรย่อยภายในตู้ MCP พร้อมทั้งจัดหาอุปกรณ์ประกอบการติดตั้ง เช่น หมวกเข้าสาย ท่ออ่อน Flexible Conduit ท่อร้อยสายฯลฯ และเดินสายไฟฟ้าใหม่จากตู้ควบคุมไปยังมอเตอร์ที่ติดตั้งใหม่ โดยรายละเอียดให้เป็นไปตาม มาตรฐานงานก่อสร้าง กปภ.๐๔-๒๕๔๕ งานติดตั้งระบบไฟฟ้า และรายการประกอบ

๒.๓ ทำการทาสีอุปกรณ์ประกอบท่อที่ติดตั้งใหม่และซ่อมสีที่เกิดจากการรื้อถอนหรือแก้ไขอุปกรณ์ประกอบท่อ โทนสีให้เป็นไปตามโทนสีเดิม

###### **๓. คุณสมบัติผู้มีสิทธิเสนอราคา**

ผู้มีสิทธิ เสนอราคาจะต้องมีคุณสมบัติ ดังต่อไปนี้

๓.๑ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

๓.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้เป็นนิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างครั้งนี้

๓.๔ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

๒/๓.๕ ผู้…..

-๒-

๓.๕ ผู้ประสงค์จะเสนอราคาต้องมีผลงานก่อสร้างประเภทเดียวกันกับงานที่ประกวดราคาจ้างเหมา ผลงานดังกล่าวต้องเป็นผลงานสัญญาเดียว และแล้วเสร็จตามสัญญาภายในวงเงินไม่น้อยกว่า ๘๕๖,๐๐๐.-บาทประเภทของงาน ได้แก่ งานจัดหาและติดตั้งเครื่องสูบน้ำ และงานวางท่อ และต้องเป็นคู่สัญญาโดยตรงกับส่วนราชการ หรือหน่วยงานของรัฐ /เอกชน โดยมีหลักฐานที่ต้องยื่น ได้แก่ สำเนาสัญญาจ้าง หนังสือรับรองผลงานจากเจ้าของงาน และ/หรือผู้ว่าจ้าง ยกเว้นผู้รับจ้างที่ได้รับการประกาศผลการขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของการประปาส่วนภูมิภาค

๓.๖ บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๓.๗ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบ

อิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่

เว็บไซต์ศูนย์ข้อมูลจัดซื้อจัดจ้างภาครัฐ

๓.๘ คู่สัญญาต้องรับและจ่ายเงินผ่านบัญชีเงินธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

**๔**. **ระยะเวลาในการก่อสร้าง** ไม่เกิน ๑๕๐ วัน

**๕**. **ราคากลางในการเริ่มต้นประมูล** ๒,๑๔๐,๐๐๐.- บาท (รวมภาษีมูลค่าเพิ่มแล้ว)

**๖.ในการเสนอราคา** ผู้เสนอราคาต้องเสนอลดราคาขั้นต่ำ(Minimum Bid) ไม่น้อยกว่าครั้งละ ๔,๐๐๐.- บาท

จากราคากลางงานก่อสร้างและการเสนอราคาราคาครั้งถัดๆไป ต้องเสนอราคาครั้งละไม่น้อยกว่า ๔,๐๐๐.- บาท

จากราคาครั้งสุดท้ายที่เสนอลดแล้ว

**----------------------------------**